open-index/open-wikipedia-markdown huggingface dataset:
Samuel Okudzeto Ablakwa

**Samuel Okudzeto Ablakwa** (wɔwoo no 11 Dzifuu 1980) yɛ Ghana amanyɛnyi a ɔasom dɛ Mbrahyɛbaguanyi a ɔhwɛ Tongu Etsifi Ambatow mpasuar mu a ɔwɔ Firaw mantɔw mu fitsi afe 2013 no, wɔpaw no wɔ National Democratic Congress (NDC). Wɔpaw no dɛ Ɔsoafo a ɔhwɛ amanaman nsɛm do (Minister for Foreign Affairs) wɔ afe 2025 mu wɔ Ɔmampanyin John Dramani Mahama aban ase. Nna ɔsan yɛ Ɔsoafo abadziekyir a ɔhwɛ Nsɛm na Nwomasua do wɔ Ɔmampanyin John Atta Mills aber do.

## Abrabɔ na nwosua
Wɔwoo Ablakwa wɔ Dzifuu bosoom da ɔtɔ do du-kor (11), afe 1980 mu wɔ Aveyime-Battor a ɔwɔ Ghana Firaw Mantɔw mu. Ɔkɔɔ nye nsɔwdo skuul wɔ Presby Mbanyin Nsɔwdo Skuul Legon (Presec-Legon) a nna ɔyɛ guamtsenanyi abadziekyir ma Kyerɛwsɛm Nkabomkuw (Scripture Union). Ɔyɛɛ nye Amanyɛsɛm (Political Science) na Nyansapɛ (Philosophy) nwomasua wɔ Ghana Esuapɔn a ɔhɔ na onyaa nye Bachelor of Arts abɔdzin krataa. Ekyir, Onyaa nye Master of Arts abɔdzin krataa wɔ akyerɛw nsɛm do wɔ nkitahodzi mu (communication) Nsɛm ho dawurbɔ (Media) na Aborɔkyir nkitahodzi do (Public Relations) nwomasua wɔ Leicester Esuapɔn mu.

Ɔsan wɔ adansedzi krataa a ɔwɔ baanodzifo mu (certificate in leadership) fir Harvard Kennedy Skuul wɔ Aban mu nsɛm do na Master of Science adansedzi krataa wɔ nyansapɛ do wɔ bambɔ na Amanaman Ntsam Amanyɛkuw mu. Ansaana ɔdze ne ho bɛhyɛɛ amanyɛsɛm mu no, nna ɔyɛ kwankyerɛfo a ɔda Savvi Solutions a ɔyɛ nkitahodzi edwumakuw ano.

## N'abrabɔ
Ablakwa awar Nuhela Seidu, a ɔyɛ lɔwya na Mumuni Abudu Seidu a w'awu no nye ba baa. Wɔwɔɔ mba ebien (2). Ɔyɛ kristonyi. Nye wɔfa, Sam Okudzeto, yɛ lɔwya na Sena Chartered Secretaries Edwumakuw farba.

## Mfanyimdzee
Wɔ afe 2022 mu, Ablakwa maa Simpania Mekorsigbe abawdo, skuul nyi a ɔfir Battor DA Ahyɛse Skuul, a ɔdzi nkonyim wɔ Firaw Mantɔw mu USAID Adzesua Akansi mu.

## Abadobɔdze
Ablakwa wɔ abadobɔdze wɔ:

* Outstanding Youth Leader in West Africa by the West Africa Students' Union (2009)
* Special Alumnus Award by the National Union of Ghana Students (2009)
* Recognition from the Mepe and Tepa Traditional Councils

## Edwuma

* Minister for Foreign Affairs (2025–present)
* Ɔsoafo abadziekyir ma Nwomasua (Deputy Minister for Education, 2013–2016)
* Ɔsoafo abadziekyir ma Nsɛm (Deputy Minister for Information, 2009–2013)
* Mbrahyɛbaguanyi ma Tongu Etsifi Ambatow Mpasuar (Member of Parliament, North Tongu Constituency, 2013–present)
* Kan Ɔhwɛfo panyin (Managing director) ma Savvi Solutions (2007–2009)
* Ahwɛfo Boayikuw no guamutsenanyi (Chairman of Board of Trustees, Ghana Christian International High School - 2023)

## Mboayɛdze

## Abɔntsen do nkitahodzi ahorow

* Official web page
Nkyekyεmu:Ghana Amanyɛnyi
Nkyekyεmu:Nnyimpa a hɔn tse ase
Nkyekyεmu:Ghana
Nkyekyεmu:Ghana Mbrahyɛbaguafo 2025–2029
Alexander R. Hottordze

**Alexander Roosevelt. Hottordze**  (wɔwoo no 9 Esusow Aketseaba 1969) yɛ Ghana amanyɛnii na mbrahyɛbaguanyi ma Tongu Mfinfini Ambatow Mpasuar a ɔwɔ Ghana Firaw Mantaw mu wɔ National Democratic Congress (NDC) tsekiti do.

## Abrabɔ ahyɛse na nwomasua
Wɔwoo Hottordze wɔ Esusow Aketseaba bosoom da a ɔtɔ do akron (9) afe 1969 mu, Hottordze fir Mafi-Kumase. Onyaa nye M.B.A abɔdzin krataa fir Cape Coast Esuapɔn na nye M.A abɔdzin krataa fir Social Studies Esuapɔn mu.

## Amanyɛsɛm
Hottordze yɛ National Democratic Congress kuw munyi na ɔgyina hɔ ma Tongu Mfinfini Ambatow Mpasuar a ɔwɔ Ghana Firaw Mantaw.

## N'abrabɔ
Alexander R. Hottordze yɛ Kristonyi.

## Mboayɛdze
Charles Agbeve

**Charles Akwesi Agbeve** (a wɔwoo no 21 Ayɛwoho 1970) yɛ Ghana amanyɛnyi na mbrahyɛbaguanyi ma Agotime-Ziope Ambatow Mpasuar a ɔwɔ Ghana Firaw Mantɔw mu wɔ National Democratic Congress no tsekiti do.

## Abrabɔ ahyɛse na nwomasua
Wɔwoo Charles Agbeve wɔ Ziope Honugo a ɔwɔ Ghana Firaw Mantɔw mu. Charles Agbeve dzi nkonyim wɔ nye Common Entrance Nsɔhwɛ mu wɔ afe 1982, na ɔkɔɔ do yɛ nye Ordinary Level wɔ afe 1987 mu na nye Advanced Level wɔ afe 1989. Onyaa nye Bachelor of Science(Bsc) abɔdzin krataa na Diploma abɔdzin krataa wɔ Maths Nwomasua mu wɔ afe 1995 fir Cape Coast Esuapɔn. Charles Agbeve nyaa nye Master of Business Administration – Finance Option (Health Insurance) abɔdzin krataa wɔ afe 2002 wɔ Ghana Esuapɔn, Legon. Charles Agbeve san nyaa nye Master of Arts (Economic Policy Management) abɔdzin krataa fir afe 2017 kesi afe 2018.

## Edwuma
Charles Agbeve yɛ edwuma dɛ Maths na Science ɔkyerɛkyerɛnyi wɔ Ghanatta Nsɔwdo Skuul. Charles Agbeve san yɛ edwuma dɛ Commercial Manager ma Ghana Alumnium Products Edwumakuw. Ɔsan yɛ edwuma dɛ District /Municipal Manager ma National Health Insurance Authority, Ho Municipal Office fir afe 2009 kesi 2016. Charles Agbeve san yɛ edwuma dɛ mbrahyɛbaguanyi ma Agotime-Ziope Ambatow Mpasuar a ɔwɔ Ghana Firaw Mantɔw mu fir 2021 kesi 2025. Charles Agbeve yɛ mprɛnprɛn dɛ mbrahyɛbaguanyi ma Agotime-Ziope Ambatow Mpasuar a ɔwɔ Ghana Firaw Mantɔw mu.

## Amanyɛsɛm
Wɔ afe 2015 mu no, Charles Agbeve sii akan na ɔdzii nkonyim wɔ NDC mbrahyɛbaguam akansi a ɔdzi kan wɔ Agotime-Ziope Ambatow Mpasuar a ɔwɔ Ghana Firaw Mantɔw. Ɔsan dzi nkonyim wɔ afe 2016 Ghana Ambatow mu wɔ National Democratic Congress tsekiti do. Ɔsan dzi nkonyim wɔ afe 2020 Ghana Ambatow mu wɔ National Democratic Congress tsekiti do na onyaa amba 19143 (87.80%). Ɔsan dzi nkonyim wɔ afe 2024 Ghana Ambatow mu wɔ National Democratic Congress tsekiti do. 

## N'abrabɔ
Charles Agbeve yɛ kristonyi.

## Mboayɛdze

Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Mbrahyɛbaguafo 2025–2029
Nkyekyεmu:Ghana
Nkyekyεmu:Nnyimpa a hɔn tse ase
George Takyi

**George Kwabena Obeng Takyi** (wɔwoo no Ebɔw 29, 1965) yɛ akontaabufo a wɔagye no ato mu (chartered accountant) na mprenpren yi ɔyɛ mbrahyɛbaguanyi wɔ Mbrahyɛbagua a otsia Awɔtwe no wɔ Kwasafoman a ɔtɔdo Anan no mu wɔ Manso Nkwanta Mpasuar a ɔwɔ  Asante Mantɔw mu.

## Ɔbra ahyɛse na nwomasua
Ebɔw 29, 1965 mu na wɔwoo Takyi wɔ Mpatuam, wɔ Amansie Epuei afamu. Fitsi afe 1988, ɔwɔ MBA wɔ Chartered Accountancy, Business Communication mu. Ɔsanso wɔ PhD wɔ Akontaabu, Sikasɛm na Towgye (Taxation) mu.[1][4]

## Edwuma
Ansaana ɔrokɔ amambusɛm mu no, Takyi yɛɛ edwuma dɛ ɔkyerɛkyerɛfo wɔ Kumasi suapɔn a ɔwɔ Nwomasua Suapɔn mu, Simpa.[1]

## Amanyɛsɛm
Ɔyɛ Ɔman Ho Dɔ Kuw Fofor no kuwba na mprempren yi ɔyɛ mbrahyɛbaguanyi ma Manso Nkwanta Mpasuar mu a ɔwɔ Asante Mantɔw mu.[4][5][6] Odii nkonyim wɔ NPP Mbrahyɛbagua no primaries mu maa Manso Nkwanta atsenae no tsiaa Joseph Albert Quarm.[7] Ekyir yi ɔnye Bance Musah Osmane a ɔyɛ NDC kandzifo no sii akan wɔ Mumu 2020 abatow no mu. Takyi nyaa abatow 34,408 a ɔyɛɛ abatow a wɔtowee nyinaa mu 76.1% dze dzii nkonyim wɔ Manso Nkwanta Mpasuar nkongua no do wɔ New Patriotic Party (NPP) tsikitsi do ber a NDC mbrahyɛabaguafo a wɔpɛ dɛ ɔyɛ abatow no nyaa abatow 10,798 a ɔyɛɛ abatow a wɔtowee nyinaa mu 23.9%.

## Mboa ekuw ahorow
Ɔka Aban Awerɛhyɛmu Boayikuw no ho (Government Assurance Committee) na ɔsan ka Edziban, Kuadwuma na Kookoo Nsɛm Boayikuw no ho.[1]

## Ankorankor asetsena
Ɔyɛ Kristonyi.[1][4]

## Adɔyɛ ndwuma
Kwakwar 2021 mu no, ɔdze skuul ntar bi na PPE maa skuul ahorow bi a ɔwɔ Manso Nkwanta Mpasuar mu wɔ Asante Mantɔw mu.

## Nhwɛdo
Ralph Poku-Adusei

**Ralph Poku-Adusei**  (wɔwoo no Ebɔwbira 6, 1982) ɔyɛ Ghananyi mbrayɛnyi na amanyɛnyi. ɔyɛ Bekwai Ghana mbrahyɛbagua ambatowmpasoa a ɔatow amba eyi no a ɔwɔ Esuantse Mantɔw mu. Osii ambatowmpasoa no ananmu wɔ mbrahyɛbagua a ɔtɔ do Akrɔn wɔ Ghana Amambu a ɔtɔ Akron no dɛ ɔyɛ New Patriotic Party kuw ba.

## N’ahyɛse Bra Na Nwomasua
Raph kɔr skuul wɔ The Honorable Society of the Middle Temple, Manchester Kurowpɔn Osuapɔn (nkan no the College of Law England and Wales), Osuapɔn dze ma mbrayɛsɛm, Ghana Mbrayɛsɛm Skuul na Kwame Nkrumah University of Science and Technology.

## N’edwumasɛm
Ralph Poku-Adusei ka ntotoofo dze ma Trent Legal Amansie Chambers. ɔsan so ka Ghana Mbrayɛsɛm kuw no ho, England na Wales Mbrayɛsɛm kuw, na Amanaman Mbrayɛsɛm Kuw. ɔyɛ New Patriotic Party kuw ba na Seseiara mbrahyɛbaguanyi dze ma Bekwai Ghana Mbrahyɛbagua Ambatowmpasoa a ɔwɔ Esuantse Mantɔw mu.

## Mboaedze
Nana Asafo-Adjei Ayeh

**Nana Asafo‑Adjei Ayeh** (wɔwoo no Ebɔwbira 25, 1987) ɔyɛ Ghananyi amanyɛnyi a ɔsom dɛ mbrahyɛbaguanyi dze ma Bosome-Freho ambatowmpasoa a ɔwɔ Esuantse Mantɔw mu. Osii New Patriotic Party (NPP) ananmu wɔ Mbrahyɛbagua a ɔtɔ do Akrɔn wɔ Ghana Amambu a ɔtɔ do Anan no mu.

## N’abrabɔ Ahyɛse Na Nwomasua
Wɔwoo Ayeh Ebɔwbira 25, 1987 wɔ Asia, kurow bi a ɔwɔ Esuantse Mantɔw mu wɔ Ghana. Okitsa Master of Arts degree fir Ghana Institute of Management na Public Administration(GIMPA) na master’s degree fir Ghana Institute of Journalism wɔ Mumu, 2019 na master degree bio so fir Ghana Osuapɔn mu wɔ Esusow-Aketseaba 2017. Owiee Nsɔwdo Osuapɔn wɔ GIMPA wɔ Mumu, 2023 mu.

## N’edwumasɛm
Ayeh soom dɛ Kwankyerɛfo dze maa Amanaman Nkitsahodzi wɔ ɔmanmu Atowerɛnkyɛm Nsiwano Kuw (NADMO).

### Amanyɛsɛm
Ayeh gyinae na odzii nkonyim wɔ Bosome-Freho egua no wɔ Mumu 7, 2024 Ghanafo Nyina Ambatow no. Onyaa egua no fii NDC nyi no nsamu na ɔdze amba 1,076 dzii nkonyim.

## Mboaedze
Kofi Obiri Yeboah

**Kofi Obiri Yeboah** (wɔwoo no Obiradzi 6, 1975) ɔyɛ Ghana mbrayɛnyi na amanyɛnyi a ɔsom dɛ Mbrahyɛbaguanyi dze ma Subin ambatowmpasoa a ɔwɔ Esuantse Mantɔw mu. Ogyinaa New Patriotic Party (NPP) amanyɛkuw no dzin mu wɔ mbrahyɛbagua Akron wɔ Ghana Amambu a ɔtɔ do Anan no mu.

## N’ahyɛse Bra Na Nwomasua
Wɔwoo Kofi Obiri wɔ ɔbiradzi 6, 1975. Ofi Kokofu a ɔwɔ Esuantse Mantɔw mu wɔ Ghana. ɔkɔr Ghana Osuapɔn kɛyɛɛ BA Hons Political Science wɔ afe 1999. ɔsan so fii hɔ kɔr Kwame Nkrumah University of Science and Technology kɛyɛɛ LLB wɔ afe 2007 mu. ɔsan kɔr Ghana School of Law kɛyɛɛ BL wɔ afe 2011. ɔsan kɔr Temple University kɛpɛɛ abɔdzin krataa wɔ Mpontu wɔ Sikasɛm wɔ afe 2018. Kofi Obiri sɔw no Nwomasua do do wɔ Massachusetts Institute of Technology kɛpɛɛ abɔdzin krataa wɔ Management mu wɔ afe 2018 mu. ɔsɔw do kɔr Ghana Osuapɔn mu kɛyɛɛ Masters wɔ Sikasɛm mu wɔ 2018 mu. ɔsan kɔr kɔr Osuapɔn a wɔyɛ Mbra kɛpɛɛ no LLM wɔ afe 2021 mu.

## N’edwumasɛm
Ansaana Kofi Obiri rɛbɛyɛ amanyɛsɛm no, nna ɔyɛ nyimpa a ɔtsew na ɔka ho toto Obiri Yeboah & Co edwumakuw., sene a ɔfa mansotwe ho, adansi, angwa na gyamframa, mbrayɛsɛm. Sɛ yeyi no mbrayɛsɛm no to nkyɛn a, ɔasom dɛ panyin wɔ Ghana nsordarfo Asoɛe mfe 18 a ɔman yi mu na amanadze Dwumadzi ka ho.

### Amanyɛsɛm
Yeboah gyinaa na odzii nkonyim wɔ NPP hɔnara hɔn mbrahyɛbagua nyiyi mu ambatow ma Subin wɔ Sanda 2024, onyaa amba bɛyɛ ɔha mu nkyekyɛmu 85% wɔ amba krɔgyin no nyina mu wɔ Mumu, 2024 Ghanafo nyina ambatow mu, wɔtoow amba yii Yeboah mbrahyɛbaguanyi ɔnam amba wɔ ɔha mu nkyekyɛmu 85%.

Wɔ mbrahyɛbaguafie no, Yeboah som wɔ Nsaase na Famugudze kuw do, Ahensɛm, Amambra na ɔsom ho nsɛm kuw do, na ɔyɛ guamutsenanyi abadziekyir ma Ntotoserɛ kuw.

## N’abrabɔ Mu Nsɛm
Obiri yɛ Kristosomnyi.

## Mboaedze

Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2025–2029
Nkyekyεmu:New Patriotic Party amanyɛfo
John Darko

**John Darko** (Wɔwoo no ɔbiradzi 4, 1979) ɔyɛ Ghananyi mbrayɛnyi na amanyɛnyi a ɔsom dɛ mbrahyɛbaguanyi dze ma Suame Abatowmpasoa a ɔwɔ Esuantse Mantɔw mu. Ogyina mu ma New Patriotic Party (NPP) wɔ mbrahyɛbagua Akrɔn wɔ Ghana Amambu a ɔtɔ do Anan no mu.

## N’abrabɔ Ahyɛse Na Nwomasua
John Darko fi Bremang a ɔhyɛ Kumase ase wɔ Esuantse Mantɔw mu wɔ Ghana. Okitsa BA (HON) political Science & Theatre Arts wɔ afe 2003 mu fir Ghana Osuapɔn. ɔsa ln nyaa LLB fii Ghana Osuapɔn mu wɔ afe 2007 mu. ɔsɔw do kɔr Ghana Mbrayɛsɛm Skuul na owiee 2009. Onyaa LLM fii Houston Osuapɔn mu wɔ afe 2010 mu.

## N’edwumasɛm
Darko hyɛɛ no mbrayɛsɛm edwuma ase dɛ ɔhyɛ obi ase dɛ Gyandoh Asmah & co., na ekyir yi ɔbɛkaa Darko, Keli-Delataa & co ho. ɔbɛkaa Ghana Institute of Management and Public administration (GIMPA) ho wɔ 2014 mu, ɔkyerɛɛ adzesua nkorbata bi tse dɛ Amanmbra, Atsenae na Abɔadze Ndzɛmba ho mbra.

### Amanyɛsɛm
Wɔfaa John Darko kaa Mbrayɛsɛm kuw dze ma NP dom kumaa a wɔwɔ mbrahyɛbeguafie wɔ Ebɔw, 2025. Ogyinaa na odzii nkonyim wɔ New Patriotic Party (NPP) hɔnara hɔn nyiyi mu ambatow dze ma Suame Ambatowmpasoa wɔ Ayɛwoho, 2024 a onyaa amba ɔha mu nkyekyɛmu 68%.

Wɔ Mumu, 2024 Ghanafo nyina ambatow mU no, wɔtoow amba yii no mbrahyɛbaguanyi dze ma Suame, ɔdze ɔha mu nkyekyɛmu 74.6% fi amba krɔngyin no mu.  Obesii mbrahyɛbaguanyi na nkan dɔm dodow panyin, Osei Mensah-Bonsu ananmu. ɔsom wɔ mbrahyɛbaguafie dɛ Mbaabun, Agodzi na Amambra kuw, na Atsembuafo kuw.****

## N’abrabɔ Mu Nsɛm
Darko yɛ Kristosomnyi.

## Mboaedze

Nkyekyεmu:Ghana Amanyɛnyi
Nkyekyεmu:New Patriotic Party amanyɛfo
Nkyekyεmu:Ghana Mbrahyɛbaguafo 2025–2029
Nasira Afrah Gyekye

**Nasira Afrah Gyekye** (wɔwoo no ɔbiradzi 10, 1989) ɔyɛ Ghananyi amanyɛnyi na Amanaman Nkitahodzinyi mapa a ɔsom dɛ Mbrahyɛbaguanyi dze ma Sekyerɛ Afram Plains Ambatowmpasoa a ɔwɔ Esuantse Mantɔw mu. Ogyina mu ma New Patriotic Party (NDC) kuw mu wɔ mbrahyɛbagua Akrɔn wɔ Ghana Amambu a ɔtɔ do Anan. 

## N’abrabɔ Ahyɛse Na Nwomasua
Wɔwoo Gyegye wɔ ɔbiradzi 10, 1989 na ofi Drobonso a ɔwɔ Esuantse Mantɔw mu wɔ Ghana. Onyaa no bachelor’s degree wɔ Public Administration and Governance fii GIMPA.  ɔwɔw do nyaa no masters wɔ International Relations and Diplomacy fii dɛm Skuul noara mu.

## Amanyɛsɛm
Wɔ Esusow-Aketseaba, 2023 mu no, Ogyinaa National Democratic Congress mbrahyɛbagua nyinyi mu ma Sekyerɛ Afram Plains Ambatowmpasoa no na ɔdze amba 211 dzii nkonyim tsiaa Alex Adomako-Mensah a nna osi do no a onyaa amba 86 na Kwabena Duffuor a ɔbɛn no a ɔtɔɔ do ebien dze amba 208 na Edward Brenyah so nyaa amba 65.

Wɔ Mumu, 2024 Ghanafo nyina ambatow mu no, Gyekye gyinaa Sekyerɛ Afram Plains Ambatowmpasoa no tsiaa George Akom a ofi New Patriotic Party (NPP) mu. Onyaa amba 11,524 a ɔyɛ ɔha mu nkyekyɛmu 70.32% a odzi nkonyim kumaa wɔ George Akom a onyaa amba 4,725 a ɔkyerɛ ɔha mu nkyekyɛmu 29.08%.

## N’abrabɔ Mu Nsɛm
Gyegye yɛ Nkramonyi.

## Mboaedze

Nkyekyεmu:National Democratic Congress (Ghana) amanyɛfo
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2025–2029
Anthony Mmieh

**Anthony Mmieh** (wɔwoo no Esusow-Aketseaba 13, 1971) ɔyɛ Ghananyi mbrayɛnyi na amanyɛnyi, ɔsom seseiara  dɛ Mbrahyɛbaguanyi dze ma Odotobri Ambatowmpasoa a ɔwɔ Esuantse Mantɔw mu. Ogyina New Patriotic Party dzin mu wɔ mbrahyɛbagua Akrɔn wɔ Ghana Amambu a ɔtɔ do Anan no mu.

## N’abrabɔ Ahyɛse Na Nwomasua
Wɔwoo Anthony Mmieh Yawda, Esusow-Aketseaba 13, 197 na ofi EBUNUSU. ɔkɔr St. Hubert Seminary wɔ afe 1989 mu. Okenyaa no ‘A’ level wɔ Achimota College wɔ afe 1991 mu. ɔwɔw do kɔ Ghana Osuapɔn mu kɛyɛɛ BA HONS wɔ afe 1997 mu ansaana no LL.B., na wɔfrɛɛ no kaa mbrayɛfo no ho ber a ɔkɔr Ghana Mbrayɛ Skuul wie wɔ ɔbɛsɛ 2000. Okitsa MBA fir Phoenix Osuapɔn wɔ ɔbiradzi, 2009.

## Edwumasɛm
Mmieh yɛ ntotonyi kahofo ma Poku, Nyamaa na nkaafo mbrayɛsɛm edwumakuw a ɔwɔ Kumase. ɔaka NPP mbrasɛm kuw noho fir afe 2016 na ɔasom dɛ panyin abadziekyir dze ma Ghana Mbrayɛsɛm Edwumakuw ne fa a ɔwɔ Esuantse Mantɔw mu.

### Amanyɛsɛm
Wɔ Kwakwar, 2020 mu no, woyii Mmieh dɛ NPP nyimpa a orisi hɔn ananmu aper mbrahyɛbagua egua no, na ogyae ne mbrayɛsɛm edwuma no na ɔperee.

Mmieh gyinae na odzii nkonyim wɔ Odotobri mbrahyɛbagua egua no wɔ Mumu, 2024 Ghanafo nyina ambatow wɔ New Patriotic Party (NPP) dzin mu dze besii Emmanuel Akwasi Gyamfi ananmu. Wɔ Mbrahyɛbaguafie hɔ no, ɔsom dwumadzifafo kuw na Ghana Amanmbra, Mbrayɛsɛm na Mbrahyɛbaguafie hɔ nsɛm kuw.
Frank Yeboah

**Frank Yeboah** (wɔwoo no ɔberɛfɛw 13, 1974) ɔyɛ Ghananyi nwomasuanyi na amanyɛnyi. ɔyɛ mbrahyɛbaguanyi ma Atwima Nwabiagya Etsifi Abatowmpasoa a ɔwɔ Esuantse Mantɔw mu. Wɔtoow amba maa no wɔ New Patriotic Party dzin mu wɔ 2024 Ghanafo nyina ambatow mu.

## N’edwumasɛm
Ansaana orubowura amanyɛsɛm mu no, Yeboah yɛɛ edwuma wɔ nwomasua Asoɛe. ɔsoom dɛ Skuul Panyin abadziekyir a ɔhwɛ nwomasuado wɔ Toase Nsɔwdo Skuul a ɔwɔ Esuantse Mantɔw mu, hɔ na n’edwuma ma nwomasua ho ntotoo na esuafo ehiadze. ɔsan yɛɛ edwuma wɔ ɔmanmu Apɔwmudzen Ahobambɔ Tumdzi dɛ hɔn kwankyerɛfo.

## N’ahyɛse Bra Na Nwomasua
Frank Yeboah fir Darbaa a ɔwɔ Esuantse Mantɔw a ɔwɔ Ghana. ɔkɔr Prempeh College, hɔ na owiee no Nsɔdo Skuul Nwomasua Abɔdzin Nsɔhwɛ wɔ afe 1993 mu.

Okitsa dɛm nwomasua na Edwuma abɔdzin yi.

* MSc wɔ Procurement & Supply Chain Management – Kwame Nkrumah University of Science and Technology(KNUST), owiee no ɔbiradzi, 2019.
* Bachelor of Laws (LLB) – Mountcrest University College (Ghana), Dzifuu, 2017
* MSc in International Accounting – Anglia Ruskin University (UK), ɔbiradzi, 2009
* BSc (Hons) in Applied Accounting – Oxford Brookes University (UK), Ayɛwoho, 2008
* Certificate in Public Health – Harvard T.H. Chan School of Public Health (USA), Ebɔwbira, 2023
* Diploma in Management – Galilee International Management Institute (Israel), Mumu, 2019
* CII Membership – Chartered Insurance Institute (UK), ɔbiradzi, 2013
* ACCA – London College of Accountancy, ɔbiradzi, 2008
* ICAG Membership – Institute of Chartered Accountants, Ghana, ɔbɛsɛ, 2021
* MCIPS – Chartered Institute of Procurement & Supply (UK), ɔbiradzi, 2019

## Amanyɛsɛm Edwuma
Yeboah yɛ New Patriotic Party (NPP) AmanyɛKuw ba. Ogyinaa na odzii nkonyim wɔ Atwima Nwabiagya Etsifi abatowmpasoa egua wɔ 2024 Ghanafo nyina ambatow mu. ɔhyɛɛ no mpɛn dodow a ɔhyɛɛ ase nye mbrahyɛbagua Akrɔn wɔ Ghana Amambu a ɔtɔ do Awɔtwe mu wɔ Sanda 2025.

## Mbrahyɛbaguafie Ekuw
Wɔ mbrahyɛbaguafie hɔ, ɔsom wɔ ekuw ahorow: 

* Atsenae, Abɔdzemunyansapɛ na Abaɛfor ndzɛmba kuw.
* Sikasɛm Ho Ntotookuw.

## N’abrabɔ Mu Nsɛm
Frank Yeboah yɛ Kristosomnyi.

## Mboaedze

Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Mbrahyɛbaguafo 2025–2029
Nkyekyεmu:New Patriotic Party amanyɛfo
Shirley Kyei

**Shirley Kyei** (wɔwoo no Kwakwar 2, 1983) ɔyɛ Ghananyi amanyɛnyi na basia a odzii kan yɛɛ mbrahyɛbaguanyi dze maa Atwima Nwabiagya Anaafo Abatowmpasoa a ɔwɔ Esuantse Mantɔw mu. Odzi no dwuma wɔ New Patriotic Party dzin mu na odzii egua no do nkonyim wɔ Mumu 2024 Ghanafo nyima ambatow no mu.

## N’abrabɔ Ahyɛse Na Nwomasua
Wɔwoo Kyei Kwakwar 2, 1983 wɔ Nkawie a ɔwɔ Esuantse Mantɔw mu. ɔkɔr Lambeth College, hɔ na onyaa nwomasua ahyɛse wɔ abɔdzemunyasapɛ mu wɔ afe 2001 na abɔdzemunyasapɛ nsɔwdo abɔdzin krataa wɔ afe 2002 mu. Ekyir onyaa BSc (Hons) fir De Montfort University wɔ afe 2009 mu, n’ekyir no onyaa BSc (Hons) fir Greenwich School of Management wɔ afe 2018 mu na MBA fir Wrexham Osuapɔn wɔ ɔbiradzi 2023 mu.

## Amanyɛsɛm
Wɔ Mumu 2023 mu no, Kyei dzii nkonyim wɔ New Patriotic Party hɔn ankasa mbrahyɛbagua nyiyi mu ambatow ma Atwima Nwabiagya Anaafo Abatowmpasoa na odzii hɔn a ɔnye hɔn reper anan no hɔn do nkonyim a nna Emmanuel Agyei Anhwere; a ɔyɛ mbrahyɛbaguanyi a osi adze do ka ho na iyi maa ɔbɛyɛ basia a odzii kan gyinae wɔ dɛm mbrahyɛbagua ambatow no mu. Wɔ Mumu 7, 2024 Ghanafo Nyina Ambatowmu no amba 45,352 a ɔkyerɛ ɔha mu nkyekyɛmu 73% dze tsiaa NDC nyimpa Wisdom Osei Boamah, a no so nyaa amba 17,068 a ɔkyerɛ ɔha mu nkyekyɛmu 27%.
Michael Kwasi Aidoo

**Michael Kwasi Aidoo** (wɔwoo no Fankwa 8, 1985) ɔyɛ Ghana edwumakuw ntsentseenyi na amanyɛnyi a ɔsom dɛ mbrahyɛbaguanyi dze ma Oforikrom Ambatowmpasoa a ɔwɔ Esuantse Mantɔw mu. Ogyinaa mu maa New Patriotic Party (NPP) dzin mu na ɔka Mbrahyɛbagua Akrɔn wɔ Ghana Amambu a ɔtɔ do Anan no mu ho.

## Ahyɛse Bra Na Nwomasua
Wɔwoo Michael Aidoo Fankwa 8, 1985 wɔ Wassa Akropong a ɔwɔ Anee Mantɔw mu wɔ Ghana. ɔkɔ Prempeh College, hɔ na okenyaa no Nsɔwdo Skuul Abɔdzi Krataa Nsɔheɛ wɔ afe 2003 mu. ɔsɔw do yɛɛ Bachelor of Fine Arts wɔ Kwame Nkrumah University of Science and Technology na owiee wɔ afe 2008 mu.  ɔrosɔw no nwomasua do no, Aidoo nyaa Master of Business Administration (MBA) wɔ strategic Management na Consultant fii KNUST wɔ afe 2015 mu. ɔsan nyaa Master of Science degree fii Coventry Osuapɔn wɔ Fankwa, 2022. Iyi ka ho no, ɔsan nyaa abɔdzin krataa fii Harvard Business School wɔ abaɛfor ntsentanfir do wɔ Ebɔw, 2020, Amanaman Nyimpa Akadze Mpontu Nkabomu wɔ Fankwa, 2020, na British fangoo wɔ ɔberɛfɛw, 2019.

## Edwumakuw
Ansaana ɔrebɛhyɛ amanyɛsɛm mu no, Aidoo yɛɛ edwuma dɛ sika ntomu na ɔhaw ntotoo maa Fangoo korabew na Akwantu Edwumakuw (BOST). Ne nkan dwumadzi bi nye Edwuma Mpontu na Nyimapa Akadze Ntotoonyi wɔ One Plus One Furniture City Edwumakuw, Graphic Design and Advertising Agent wɔ Anaa Publications Ltd, na Manager wɔ Hanjoe Enterprise a ɔwɔ  Kumase. Wɔ afe 2010 mu no, Aidoo hyɛɛ noara ne nsaano edwuma ase dɛ nkrataa wɔ printse na edwuma ho yɛkyerɛ. Ekyir yi ɔtserɛɛw mu yɛɛ adansi ho ndzɛmba a wɔkra ba ɔman yi mu.

### Amanyɛsɛm
Aidoo dzii nkonyim wɔ NPP Oforikrom hɔn nyiyimu ambatow ber a onyaa amba krɔngyin 666. Wɔ Mumu, 2024 Ghanafo Nyina Ambatow mu no, wɔtoow amba yii no dɛ Oforikrom mbrahyɛbaguanyi dze dzii Emmanuel Marfo n’adze dɛ ɔdze amba 47,709 a ɔwɔ ɔha mu nkyekyɛmu 65.79% wɔ amba krɔngyin no mu.  Wɔ Mbrahyɛbaguafie no, ɔsom dɛ Panyin Abadziekyir wɔ Mbaabun na Agodzi kuw na dɛ ɔka Enyinam Ahoɔdzen kuw na Ekyirtsenafo kuw nyina ho.

## N’abrabɔ Mu Nsɛm
Michael Aidoo yɛ Kristosomnyi.

Nkyekyεmu:Ghana Amanyɛnyi
Nkyekyεmu:New Patriotic Party amanyɛfo
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Mbrahyɛbaguafo 2025–2029
Frank Afriyie

**Frank Afriyie** ɔyɛ Ghananyi amanyɛnyi a ogyina ma Afadjato Anaafo Abatowmpasoa wɔ Mbrahyɛbagua Akrɔn wɔ Ghana Amambu a ɔtɔ do Anan no mu wɔ National Democratic Congress (NDC) dzin mu.  

## Abrabɔ Ahyɛse
Wɔwoo Frank Afriyie Mumu, 18, 1978. Onyaa no SSSCE wɔ Esusow-Aketseaba, 2017 fir Bishop Herman Nsɔwho Skuul na owiee College of Agriculture na Allied Sciences nyaa Abɔdzin Krataa wɔ Kuadwuma mu wɔ afe 2002 mu. Afe 2007 mu no, Frank Afriyie wiee Ghana Osuapɔn a ɔwɔ Legon na onyaa abɔdzin krataa wɔ BA Political Science a Psychology ka ho. Ekyir yi onyaa Masters wɔ afe 2013 mu fii GIMPA.   

## Edwumasɛm
Wɔ ɔmampanyin abadziekyir ne tsenabew ma National Democratic Congress (NDC), Afriyie yɛ edwuma dɛ akɔnfona somufo ma Afadjato Anaafo Ambatowmpasoa.

## N’abrabɔ Mu Nsɛm
Frank Afriyie yɛ Kristosomnyi a ofi Have-Etoe a ɔwɔ Firaw Mantɔw mu wɔ Ghana.

## Mboaedze
Moses Anim

**Moses Anim** yɛ Ghana ɔmanyɛnyi a ɔka Ghana mu Ka-bi-ma-menka-bi aban a otsia anan no mu Mbrahyɛbagua a nna otsia Esuon no ho bi. Nna ogyina Trobi Ambatow Mpasua a ɔwɔ Nkran Mantɔw mu hɔn ananmu wɔ Mbrahyɛbaguafie wɔ amanyɛkuw New Patriotic Party hɔn dzin mu.

## Abrabɔ Ahyɛse Na Nwomasua
Wɔwoo Anim wɔ Ebɔbira 25,1965 mu. Ɔyɛ Adukrom a ɔwɔ Ghana Epuei Mantɔw mu hɔn dehyee. Okosuaa adze wɔ University of Ghana na hɔ na ɔkɛgyee abɔdzin krataa wɔ Bachelor of Science BioCemistry wɔ afe 1991 na afe 2005 mu so, ɔkɛgyee Masetɛse abɔdzin krataa wɔ Master of Business Administration wɔ Project Management mu.

## Edwumayɛ
Ansaana ɔdze noho rekɛhɛn amanyɛsɛm mu no, nna Anim nye nyia ɔhwɛ ndwuma na nhyehyɛɛ do wɔ Wilhelm Construction Company Limited a ɔwɔ Nkran.

## Amanyɛsɛm
Sanda 7, 2013 nye ber a odzi kan a Anim kɔr mbrahyɛbaguafie wɔ New Patriotic Party amanyɛkuw no ne dzin mu dɛ orikegyina Trobu Ambatow Mpasua no hɔn anan mu. Amba dodow nyina a nna ɔyɛ 76,782 no, onyaa mu 46,446 a ogyina hɔ ma (58.96%) na ɔno na ɔdze nyaa egua no. Wɔsanee towee maa no wɔ afe 2016 mu ambatow a ɔkɔr do no mu ma okegyinaa hɔn anan mu mfe anan bio. Afe 2020 mu ambatow no mu no, wɔsanee towee maa no ber  Vida Oppong a oennkegyina amanyɛkuw biara ne dzin mu nye no peer egua no maa akansi no mu yɛɛ dzen ma no no. Wɔka dɛ, egua a oebedzi nyina mu no, dɛm basia no nye nyia ɔmaa egua ne nya yɛɛ dzen maa Anim papaapa.

NPP amanyɛkuw no hɔn ambatow a wɔdze yi ɔkandzinyi ma okegyina hɔn anan mu per mbrahyɛbagua egua no ma hɔn no mu no, dza wɔyɛɛ no afe 2024 mu no, basia bi a wɔfrɛ no Gloria Owusu tuu no adze do. Gloria nyaa amba dodow a wɔtowee nyina 698, na ɔno so nyaa 641.

## Abrabɔ
Ɔyɛ Kristiennyi na ɔka Pentecost Asɔr no ho.
## Mboaedze
Stephen Jalulah

**Stephen Pambiin Jalulah** yɛ Ghana ɔmanyɛnyi a nna ɔsan yɛ mbrahyɛbaguanyi ma Pru Atɔe Ambatow Mpasua no wɔ Bono Epuei Mantɔw mu wɔ Ghana.  . Nna ɔno nye Soafo Abadziekyir wɔ Asoɛe a ɔhwɛ Akwan nketsewa na Akɛse do ber a Mampanyin dadaw Nana Akuffo Addo hwɛe ma wosuae dzii nsew wɔ Jubilee House a nna afofor eduasa-nkron ka ho bi. 

## Ɔbra Ahyɛse na Nwomasua
Wɔwoo Jalulah wɔ Ɔbɛsɛ 22,1974 na ɔyɛ Saboba a ɔwɔ  Ghana Etsifi Mantɔw mu. Onyaa ne GCE Ordinary Level adzesua wɔ General Science mu wɔ afe 1992 mu na ɔsanee kɛgyee GCE Ordinary Level wɔ Business mu wɔ afe 1994 mu. Ɔsanee nyaa ne GCE  Advance Level wɔ Business mu wɔ afe 1996 mu. Ɔkɔr do kɛgyee abɔdzin krataa wɔ Finance na Banking mu wɔ afe 2003 mu na ɔsanee nya abɔdzin krataa wɔ mbrasua mu wɔ afe 2014 mu. Ɔsanee kɛgyee ne masetɛse abɔdzin krataa  wɔ marketing with E-Commerce mu wɔ afe 2011 mu. 

## Edwuma
Nna Jalulah nye Mansin Krakye Panyin wɔ Asoɛe a Ɔhwɛ Mpɔtamu Amambu do wɔ Pru Atɔe Mansin no mu na Pru Mansin no so. Nna ɔsan yɛ Mansin Panyin a ɔda National Health Insurance Authority no ano.

## Amanyɛsɛm
Jalulah yɛ NPP amanyɛkuw no mu ba na nna ɔsan yɛ Mbrahyɛbaguanyi ma Pru Atɔe Ambatow Mpasua no. Onyaa amba dodow a wɔtowee no mu 16,606 a ogyina hɔ ma ɔha nkyekyɛmu  56.7 ma ɔdze nyaa mbrahyɛbagua egua no ber a nyia ɔnye no peree a wɔfrɛ no Masawud Mohammed nya amba 12,671 a ogyina hɔ ma ɔha nkyekyɛmu 43.3. Nna ɔno nye Soafo Abadziekyir ma Akwan Nketsewa na Akɛse ber a Mampanyin Akuffo Addo sane bedzii adze ber a otsia ebien no.. 

Ne mbrahyɛbagua akwantu no baa ewiei ber a okegyinae dɛ wɔntow no do amba wɔ afe 2024 mu ambatow a ɔkɔr do no mu ma ɔnye Emmanuel Kofi Ntekuni a nna ogyina National Democratic Congress amanyɛkuw no ne dzin peree no. Onyaa amba no mu 15,711 a ogyinahɔ ma ɔha nkyɛmu 53.10 ma  Stephen Jalulah so nyaa amba dodow no mu 13,876 a ogyina hɔ ma ɔha nkyɛmu 46.90. 

## Beesuomfo A Ɔnye Hɔn Yɛɛ Edwuma
Nna Jalulah ka Mbrahyɛbaguafie Beesuomfo a nna wɔhwɛ dɛ mbrahyɛbaguafo nnkenya edwuma fofor wɔ nkyɛn a ɔnnkɛmma woetum ayɛ edwuma a ɔsɛ dɛ wɔyɛ na nna ɔsan ka Beesuomfo a wɔhwɛ Ndwuma na Adansi do.

## Abrabɔ
Jalula yɛ kristiennyi.

## Mboaedze
Kwabena Boateng

**Kwabena Boateng** yɛ Ghananyi amanyɛnyi, Lɔɔya na mbrahyɛbaguanyi wɔ Ghana Amambu a ɔtɔ do Anan mu na Ogyinaa maa Ejisu Ambatowmpasoa a ɔwɔ Esuantse Mantɔw mu wɔ New Patriotic Party dzin mu.

## Abrabɔ Ahyɛse Na Nwomasua
Wɔwoo Boateng wɔ Ejisu a ɔwɔ Esuantse Mantɔw mu wɔ Ghana. Owiee Osuapɔn wɔ Hannover Medical University a ɔwɔ Germany.  Wɔfaa no dɛ nhwehwɛmunyi na nyimpa etsiban no kor a ɔka hɔn a nna wɔ akoma nsesae dwumadzi ho w& Hannover hɔ na osuaa adze.

## N’edwumasɛm
Boateng yɛ amanyɛnyi na Lɔɔya dɛ n’edwuma.

## Nwomasua
Osuaa adze wɔ Kwame Nkrumah Abɔdzemunyansapɛ na Abaɛfor Ndzɛmba Osuapɔn (KNUST) adzesuabea a wɔyɛ Mbra fir 2010 kɛpeem 2014. ɔsan kɔr Kumase Anglican Nsɔdo Skuul (KASS).

## Mboaedze

Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2021-2025
Nkyekyεmu:New Patriotic Party amanyɛfo
Shiela Bartels

**Sheila Penelope Bartels** yɛ oguadzinyi na ɔmanyɛnyi wɔ Ghana.  Afe 2020 mu ambatow kɛse a ɔbaa do no, okegyinae dɛ wɔntow no do amba ma onkegyina Ablekuma Etsifi Ambatow Mpasua no anan mu wɔ Mbrahyɛbaguafie ma odzii konyim so.

## Amanyɛsɛm
Bartels yɛ New Patriotic Party amnyɛkuw no mu ba. Mumu bosoom no mu wɔ afe 2020 mu no, wɔtowee ma no dɛ mbrahyɛbaguanyi ma Ablekuma Etsifi Ambatow Mpasua ber a ɔkɛpeer egua no wɔ afe 2020 Ghana Ambatow kɛse no a ɔkɔr do no mu ma odzii nyim no. Onyaa amba dodow no nyina mu 54,821 a ogyina hɔ ma ɔha nkyɛmu 64.26. Wɔtowee maa ɔno na wogyaa Ashley Mensah Winifred a nna ofi National deocratic Congress amanyɛkuw no mu no na Princess Agyemang Awuku a ogyinaa Ghana Union Party amanyɛkuw no ne dzin mu no. Ashley nyaa amba dodow nyina mu 29,772 a ogyina hɔ ma ɔha nkyɛmu 3.90 na Princess so nyaa mu 716 a ogyina hɔ a ɔha nkyɛmu 0.84.  Nna Sheila Bartels ka Mbrahyɛbaguafie Beesuomfo a wɔhwɛ Sikasɛm do na dza nna wɔhwɛ Ndwuma na Adansi do so ho.

NPP amanyɛkuw no ankasa hɔn ambatow a wɔdze yii  nyia wɔdze nobɔkɔ akɛper mbrahyɛbaguafie egua no wɔ afe 2024 mu no, Nana Akua Afriyie a nna ɔyɛ dɛm Ambatow Mpasua no hɔn mbrahyɛbaguanyi dadaw tuu no adze do. Afriyie nyaa amba no mu 756, ma ɔno so nyaa 637 ma ɔdze tuu no adze do.

## N'Abrabɔ
Kwabena Bartels a nna ɔyɛ Ablekuma Etsifi Ambatow Mpasuano hɔn mbrahyɛbaguanyi fi Sanda 1997 mu dze besi sanda 2009 mu no ne ba basia a.   Wɔwoo no Fankwa 3, 1975 mu. Ofi Gomoa Assin a ɔwɔ Ghana Finimfim Mantɔw mu. Ɔsan yɛ Kristiennyi.

## Mboaedze

Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2021-2025
Nkyekyεmu:New Patriotic Party amanyɛfo
Issifu Seidu

**Issifu Seidu** (a wɔwoo no Ayɛwoho 24,1969) yɛ Ghana mu ɔmanyɛnyi  na mbrahyɛbaguanyi ma Nalerigu Ambatow Mpasua no wɔ Etsifi Epuei Mantɔw no mu wɔ Ghana.

## Abrabɔ
Issifu seidu yɛ Kramonyi.

## Mboaedze

Nkyekyεmu:Ghana Mbrahyɛbaguafo 2025–2029
Lariba Abudu

**Lariba Zuweira  Abudu** (a wɔwoo no Esusow Aketseaba 12, 1966) yɛ Ghana mu ɔmanyɛnyi na panyin Abadziekyir Edwumakuw a nna Ɔhwɛ Etsifi do Mpontu do fitsi afe 2018 mu.  Ɔbɛyɛɛ Walewale Ambatow Mpasua no hɔn mbrahyɛbaguanyi wɔ afe 2020 mu ambatow no a ɔkɔr do no mu. Wɔyɛɛ no Soafo a ɔhwɛ Mbofra, Mbaa, Nyimpa Bɔbea na Asetena mu Bambɔ do.

Ofi Janga-Fio, na ne na Owurayer Abudu woo no Esusow Aketseaba 12, 1966, anna ne na no yɛ nwomasuanyi na ɔhen wɔ Fio Mpɔtamu hɔ.

Onyaa abɔdzin krataa wɔ Special Education mu wɔ afe 2004 mu na onyaa ne masetɛse abɔdzin krataa so wɔ Mpanyindzi na Mpontu ho adzesua mu wɔ afe 2015 mu.

## Amanyɛsɛm
Lariba Zuweira Abudu kegyinaa New Patrotic Party Amanyɛkuw no ne dzin mu dɛ wɔntow no do amba wɔ afe 2020 mu dza wɔhyehyɛɛ no mu na odzii konyim so. Onyaa amba dodow nyina mu 32,294 a ogyina hɔ ma ɔha nkyɛmu 51.21. Wɔtowee maa ɔno na wogyaa  Abdallah Abubakari a ofi  National Democratic Congress amanyɛkuw mu na Ibrahim Mubarak a  ofi National Democratic Party amanyɛkuw no mu. Abdallah nyaa amba dodow  30,615  a ogyina hɔ ma ɔha nkyɛmu 48.55% na Mubarak so nyaa amba dodow  154 a ogyina hɔ ma ɔha nkyɛmu 0.24%. . Konyimdzi a onyaa no baa do ber a mbrahyɛbaguanyi a nna ɔtse do dɛm ber no wɔ NPP dzin mu a nna ɔsan yɛ Kuayɛ mu Soafo abadziekyir a nna ɔhwɛ Nduadzewa do, a nna wɔfrɛ no Ɔbemfo Sarge Bambangi no, amanyɛkuw no hɔn ambatow a wɔdze yii nyia a obegyina NPP anan mu aper mbrahyɛbagua egua no wɔ Walewale Ambatow Mpasua no do no na ewuraba yi dzi tuu no. Odzii nyim wɔ afe 2020 ambatow a hɔn amanyɛkuw no hyehyɛɛ no mu na okegyinaa mpasua no anan mu wɔ afe 2020 mbrahyɛbagua ambatow no mu.

Dzifuu bosoom no mu wɔ afe 2022 mu no, Nana Akuffo-Addo yii no dɛ ɔnkɛyɛ Soafo a ɔhwɛ Mbofra, Mbaa, Nyimpa Bɔbea na Asetena mu Bambɔ do.  na wɔtotoo n'ano wiei wɔ Mumu 15,2022 mu no, mbrahyɛbagua no gyee no too mu wɔ Mumu 22, 2022 mu. Ogyaa dɛm edwuma no mu to hɔ wɔ Kwakwar 14,2022 mu. Sanda 27,2024 mu no, amanyɛkuw no n'ambatow a wɔhyehyɛe wɔ Walewale no, ɔbemfo Tia Kabiru Mahama, a nna ɔyɛ Sikasɛm ho Fotufo ma Mampanyin Abadziekyir Mahamudu Bawumia botuu Lariba Abudu adze do.

## N'abrabɔ
Ɔawar awo mba baasa.

## Mboaedze
Peter Lanchene Toobu

**Peter Lanchene Toobu** (wɔwoo no ɔbiradzi 8, 1968) yɛ Ghananyi Porisinyi a ɔkɔ ahomgye mu na mbrahyɛbaguanyi a ɔyɛ National Democracy Congress kuw ba. ɔyɛ mbrahyɛbaguanyi ma Wa Anee Ambatowmpasoa a ɔwɔ Etsifi Anee Mantɔw mu. ɔyɛ Ghana Porisi Sahen a ɔkɔ ahomgye mu.

## Ahyɛse Bra Na Nwasua
Wɔwoo Toobu ɔbiradzi 8, 1968. Ofi Jirapa a ɔwɔ Etsifi Anee Mantɔw a ɔwɔ Ghana. Onyaa no Nsɔdo Skuul Nwomasua wɔ Lawra Nsɔwdo Skuul a ɔwɔ Etsifi Anee Mantɔw Mu wɔ Ghana. Wɔtsetsee no dɛ Porisinyi wɔ Ghana Porisi Skuul. Okitsa Master of Arts degree wɔ Kandzisɛm fir Kofi Annan Amanaman Ntsetsee Ahobambɔ Skuul.

## Edwumasɛm
Toobu soom wɔ Ghana Porisi Asoɛe na okodur Porisi Sahen ana ɔrokɔ ahomgye mu. ɔsoom dɛ   Kyerɛwkyerɛwfo dze maa nkan Porisi Panyin David Asante Apeautufrom 2017 ansaana ɔregyae na ɔrokɔ ahomgye mu akɔ amanyɛsɛm mu.

## Amanyɛsɛm

### Mbrahyɛbaguafie Nkɔree
Toobu dzii nkonyim wɔ mbrahyɛbagua amba  no mu kegyinae maa National Democratic Congress ananmu maa Wa Anee Ambatowmpasoa wɔ 2020 ambatow no wɔ 2019 inyiyi mu Ambatow ber onyaa amba 775 dze dzii nyimpa a ɔtse egua no do dada nkan ɔsoafo a ɔhwɛ Aban Nkumaa do Joseph Yieleh Chireh a onyaa amba 317 na ɔsoon na Mbrahyɛguanyi fir afe 2004 mu.

Ansaana 2020 Ghanafo Nyina Ambatow no rebɛba do no, National Democratic Congress faa no dɛ hɔn kasamafo wɔ ahobambɔ ho nsɛm do na wɔtsee ne nka wɔ kasanoma na tɛlɛbihyen Ahorow do a ɔkasae faa ndzɛmba a n’amanyɛkuw ho na dza ɔfa ahobambɔsɛm ho.

Afe 2020 mu no, Toobu dzii nkonyim wɔ Wa Anee Abatowmpasoa egua no wɔ mbrahyɛbagua Ambatow no mu. ɔdze amba 27,550 dzii nkonyim wɔ nyimpa a ɔbɛn no a ɔnye no reper Dari Daniel Kuusongno a onyaa amba 13, 143 fir amba krɔngyin 40,829 no nyina mu.

### Mbrahyɛbaguanyi
Sanda 7, 2021 mu no Toobu dzii nse dɛ mbrahyɛbaguanyi a ogyinaa Wa Anee Ambatowmpasoa wɔ mbrahyɛbagua Awɔtwe wɔ Ghana Amambu a ɔtɔ do Anan no mu. ɔka beesuonfo a wɔhwɛ dwumadzi Ahorow do na Bambɔ besuon a ɔwɔ mbrahyɛbaguafie.

ɔbiradzi 6, 2021 mu no, ɔka kyerɛ Mbrahyɛbaguafie Kasamafo, Alban Bagbin dɛ ɔmma ɔmampanyin n’aso ntse mfa bambɔ ho nsɛm na ɔnkasa mfa bambɔsɛm a atɔsin a ɔrokɔ do wɔ ɔman yi mu ho. ɔkaa akodze adzewia bi a ɔkɔr do wɔ ne mpasoa, Wa Anee na Sissala Boka kɛpem Bawku Anee.

## N’abrabɔ Mu Nsɛm
Toobu yɛ Kristosomnyi.
Andrew Dari Chiwitey

**Andrew Dari Chiwitey** (a wɔwoo no Fankwa 27, 1970) yɛ Ghana ɔmanyɛnyi na ɔka Mbrahyɛbagua a otsia esuon wɔ Ghana Ka-bi-ma-menka-bi Amambu no mu ber a nna origyina Sawla-Tuna Kalba Ambatow Mpasua no a ɔwɔ Etsifi Mantɔw no mu hɔn anan mu dɛ mbrahyɛbaguanyi wɔ National Democratic Congress amanyɛkuw no ne dzin mu.

## Ɔbra Ahyɛse Na Nwomasua
Chiwitey fi Nakoiyiri a ɔwɔ Ghana Etsifi Mantɔw mu.Ɔwɔ HND abɔdzin krataa wɔ Sec/Management Studies mu wɔ Tamale Polytechnic mu, onyaa Masetɛse abɔdzin krataa so wɔ Human Resource Development na ɔsanee gyee B>A abɔdzin krataa, Master of Arts so fii University of CapeCoast mu.

## Amanyɛsɛm
Chiwitey ka amanyɛkuw a ɔwɔ Ghana a wɔfrɛ no National Democratic Congress.

### 2016 Ambatow
Afe 2016 mu ambatow kɛse a ɔkɔr do no, okegyinaa National Democratic Congress amanyɛkuw no anan mu na odzii konyim wɔ Sawla-Tuba Kalba Ambatow Mpasua no do gyee mbrahyɛbagua egua no. Amba dodow 17,209 a onyaa no amba dodow nyina mu no maa no ɔha nkyɛmu 66.68. Jame Kpibo Suuyehzi a ofi New Patriotic Party Amanyɛkuw no mu no nyaa amba dodow nyina mu 8,301 a ogyina hɔ ma ɔha nkyɛmu 32.16, Ibrahim Yakubu so a ofi PPP amanyɛkuw no mu so nyaa amba dodow 202 a ogyina hɔ ma ɔha nkyɛmu 0.78 na Albert Iddisa a ofi Convention Peoples Party mu so nyaa amba dodow 98 a ogyina hɔ ma ɔha nkyɛmu 0.38 . Dɛm nkorɔfo yi nye hɔn a odzii hɔn do konyim.

#### 2020 Ambatow
Wɔsanee towee maa Chiwitey dɛ Sawla-Tuba Kalba Ambatow Mpasua no hɔn mbrahyɛbaguanyi wɔ afe 2020 mu ambatow kɛse no a ɔkɔr do no mu wɔ National Democratic Congress dzin mu na onyaa amba dodow a wɔtowee nyina mu 21,382 a ogyina hɔ ma ɔha nkyɛmu 65.9. Hɔn a odzii hɔn do nyim wɔ mbrahyɛbagua egua ambatow no mu nye Banasco Seidu Nuhu a ofi New Patriotic Party amanyɛkuw no mu a onyaa amba no mu 10,780 a ogyina hɔ ma ɔha nkyɛmu 33.2 na Yakubu Ibrahim so a ofi NDP amanyɛkuw no mu a onyaa amba no mu 308 a ogyina hɔ ma ɔha nkyɛmu 1.0.

## Beesuomfo A Ɔnye Hɔn Ayɛ Edwuma
Chiwitey ka Aban Ngyinasibaa Beeesuomfo no ho na ɔyɛ Panyin Abadziekyir wɔ Ndwuma na Adansi Beesuomfo ho a ofi Dɔm Kumaa no mu.

Ɔyɛ Panyin Abadziekyir ma Akwan na Akwantu Beesuomfo no wɔ Mbrahyɛbaguafie.

Ɔka Beesuomfo a wɔhwɛ Ekuw a  Wogyinaa Aman Mbra do tsewee a Ɔnnhyɛ Dwumakuw biara ase no ho. 

## N'Abrabɔ
Ɔyɛ Kristiennyi.

## Mboaedze
Ahmed Ibrahim (Ghanaian politician)

**Ahmed Ibrahim** yɛ Ghana ɔmanyɛnyi a ɔka Ka-bi-ma-menka-bi Amambu mu Mbrahyɛbagua a otsia esuon no ho a nna ogyina mu ma Banda Ambatow Mpasua no wɔ Bono Mantɔw mu wɔ National Democratic Congress amanyɛkuw no ne dzin mu.  Nna ɔno nye Dɔm Kumaa no Hɔn Panyin Abadziekyir a ɔhwɛ ma no Dɔm yɛ dza hɔn amanyɛkuw no hwehwɛ wɔ Ghana mbrahyɛbaguafie ansaana woriyi no dɛ ɔnkɛyɛ Soafo a ɔhwɛ Mpɔtamu Amambu, Ahensɛm na Nyamesom ho nsɛm do.

## Abrabɔ Ahyɛse Na Nwomasua
Wɔwoo Ibrahim wɔ Esusow Aketseaba 6, 1974 mu wɔ Banda Ahenkro a ɔwɔ Bono Mantɔw mu wɔ Ghan. Okosuaa adze wɔ University of Ghana na hɔ na ɔkɛgyee abɔdzin krataa wɔ Political Science na Philosophy mu wɔ afe 2001 mu. Ɔsanee gyee ne Masetɛse adzesua wɔ Business Administration mu, ber a dza ɔdze n'enyi tsiim do papaapa suaa hɔ adze kɔɔ ekyir nye Sikasɛm wɔ Ghana Institute of Management and Public Administration mu wɔ afe 2019 mu.

## Edwumayɛ
Nna ɔno nye Panyin paara a ɔda Flamingo Publications (Ghana) Limited ano.

## Amanyɛsɛm
Ibrahim hyɛɛ n'amayɛsɛm edwuma ase wɔ afe 2009 mu ber a wɔbɔɔ ne dzin dɛ ɔno na oedzi nyim wɔ n'ambatow mpasu no do wɔ afe 2008 mu ambatow kɛse a ɔkɔr do no mu. Wɔtowee maa no ma ɔkɔree kɛkaa Mbrahyɛbagua a otsia enum no ho wɔ Ka-bi-ma-menka-bi amambu a otsia anan no mu wɔ Sanda 7, 2009 mu. Ber a ɔdze n'adzedzi a odzi kan no baa ewiei no, Ibrahim sanee kor do ara dzii adze bio wɔ afe 2013 mu osiandɛ odzii Joe Danguah do konyim sanee tsenaa mbrahyɛbagua egua no do bio. Afe 2015 mu no, ɔsanee kegyinae dɛ wɔntow mma no wɔ NDC amanyɛkuw no hɔn ambatow a wɔhyehyɛɛ no mu dɛ wɔ Banda Ambatow Mpasua no mu wɔ Bono Mantɔw no mu wɔ ghana. Ɔsanee nyaa mbrahyɛbagua egua no wɔ afe 20016 ambatow kɛse a ɔbaa do no mu ber a onyaa amba a wɔtowee nyina mu 6,167 a ogyina hɔ ma ɔha nkyɛmu 52.03 ma nyia ɔnye no peree no so nyaa 5,660 a ogyina hɔ ma ɔha nkyɛmu 47.76.

Wɔsanee towee maa no ma ɔkɔree kɛkaa Mbrahyɛbagua a otsia nkron no ho wɔ National Democratic Congress amanyɛkuw no ne dzin mu. Ɔmampanyin John Mahama yɛɛ no Soafo a Ɔhwɛ Mpɔtamu  Amambu na Nkurow Nketsewa mu Mpontu do.

### Beesuomfo A Ɔka Hɔn Ho
Ibrahim ka Beesuomfo a wɔhwɛ Kwan soronko A Wosi Dzi Sika do; ɔka Beesuomfo a Wɔhwɛ Nkitahodzi do ho; ɔka Beesuomfo a Wɔhwɛ Mpɔtamu Amambu na Nkurow Nketsewa Mpontu do ho na han a wɔhwɛ Guadzi do no ho.

## N'Abrabɔ
Ibrahim yɛ Kristiennyi. Ɔawar awo ba.

## Mboaedze

Nkyekyεmu:Ghana Amanyɛnyi
Nkyekyεmu:National Democratic Congress (Ghana) amanyɛfo
Nkyekyεmu:Ghana Mbrahyɛbaguafo 2021-2025
Abed-nego Bandim

**Abed-nego Bandim** (wɔwoo no Kwakwar 12, 1977) yɛ Ghana mu ɔmanyɛnyi na ɔka National Democratic Congress ho. Ɔyɛ mbrahyɛbaguanyi dze ma Bunkpurugu (Nyankpanduri Mansin) a ɔwɔ Etsifi Boka Mantɔw mu wɔ Ghana.
 
## N’abrabɔ Ahyɛse Na Nwomasua
Abed-Nego fi Nakpanduri a ɔwɔ Etsifi Boka Mantɔw mu. Okitsa Masetɛse a ɔfa Mbrayɛsɛm ho wɔ Dawurbɔ Nkitahodzi na Abaɛfor Mbrayɛsɛm mu. Onyaa no WAEC abɔdzin krataa wɔ afe 1995 mu.

## N’abrabɔ Mu Nsɛm
Abed-Nego Bandim yɛ Kristiennyi. Ɔnnyɛ ɔmanyɛnyi nko, mbom ɔsan yɛ Sahen Ntotonyi wɔ ɔmanmu Nkitahodzi Tumdzi Asoɛe (NCA).
Seidu Alhassan Alajor

**Seidu Alhassan Alajor** (wɔwoo no Esusow-Aketseaba 15, 1979) yɛ Ghana mu ɔmanyɛnyi na mbrahyɛbaguanyi ma Chereponi Ambatow mpasua a ɔwɔ Etsifi Boka Mantɔw a ɔwɔ Ghana mu. Ogyinaa mu ma National Democratic Congress (NDC) amanyɛkuw a ɔwɔ Ghana Mbrahyɛbagua a otsia Akrɔn no mu. .

## Abrabɔ Ahyɛse Na Nwomasua
Alajor fi Kornu-Nansoni a ɔwɔ Ghana. Ɔkɔr Yendi Nsɔwdo Skuul, owiee afe 2001. Ɔwɔɔw do kɔr Tamale Akyerɛkyerɛfo Ntsetsee Skuul na onyaa Akyerɛkyerɛfo Abɔdzin Krataa wɔ afe 2005 mu. Ekyir no osuaa adze wɔ Colorado Ahenkurow Osuapɔn na onyaa Bachelor of Arts wɔ economics wɔ afe 2016 mu. Afe 2020 mu no, onyaa MBA wɔ Sikasɛm mu fii Colorado Ahenkurow Esuapɔn Amansan Adzesuabea. 

## Edwumasɛm
Ansaana ɔrubowura Mbrahyɛbaguafie no, Alajor yɛɛ edwuma dɛ nwomanyimnyi na ɔwɔɔw do kosuaa adze wɔ amanandze. Afe 2024 Ghanafo nyina ambatow mu no, ogyinaa Chereponi mbrahyɛbagua egua no wɔ National Democratic Congress amanyɛkuw dzin mu na ɔhyɛɛ n'edwuma wɔ mbrahyɛbaguafie a odzi kan ase wɔ Sanda, 2025 mu. Seseiara ɔsom wɔ beesuomfo a wɔhwɛ Eguadzi, Ndwuma na Nserahwɛ do na afei beesuom a ɔfa ekyirtsena dwumadzi ho do. 

## N’abrabɔ Mu Nsɛm
Alajor yɛ Nkramonyi na ɔtse Etsifi Boka Mantɔw mu.

## Mboaedze
Yusif Sulemana

**Yusif Sulemana** (wɔwoo no Ayɛwoho 29, 1972) yɛ Ghananyi Amanyɛnyi na ɔka mbrahyɛbagua Esuon wɔ Ghana Amambu a ɔtɔ do Anan no na na Ogyina Bole a ɔwɔ Etsifi Mantɔw mu noho. Osi National Democratic Congress ananmu. Wɔwoo no wɔ Ghana.

## Abrabɔ Ahyɛse Na Nwomasua
Sulemana fi Bole. Okitsa Abɔdzin krataa wɔ Nhwɛdo na Ebaluehyen fi GIMPA na B.S.C na E.M.B.A fii Ghana Osuapɔn mu.

## N’abrabɔ Mu Nsɛm
Yusif Sulemana yɛ Nkramonyi.

## Amanyɛsɛm
Sulemana ka National Democratic Congress (NDC) amanyɛkuw no mu na osii Bole Bamboi Ambatowmpasoa a ɔwɔ Savanna Mantɔw no mu wɔ mbrahyɛbagua a ɔtɔ do Esuon na Awɔtwe no mu wɔ Ghana Amambu a ɔtɔ do Anan no mu.

### 2016 Ambatow
Sulemana kɛper Bole Bamboi mbrahyɛbagua egua no wɔ National Democratic Congress dzin mu wɔ 2016 Ghanafo nyina ambatow na ɔdze amba 17,326 a ɔkyerɛ ɔha mu nkyekyɛmu 73.85% wɔ amba no nyinara mu dzii nkonyim. Odzii nkonyim wɔ Alele Veronica Heming a ofi New Patriotic Party a onyaa amba 5,711 a ɔkyerɛ ɔha mu nkyekyɛmu 24.34% Obi a ogyinaa mu maa PPP a ne dzin dze, Akwesi Osman Daniel nyaa amba 284 a ɔkyerɛ ɔha mu  nkyekyɛmu 1.21% na nyimpa a ogyinaa mu maa Convention People’s Party a ne dzin dze Issahaku Siiba nyaa amba 141 a ɔkyerɛ 0.60% fir amba no nyina mu.

#### 2020 Ambatow
Wɔsan toow amba maa Sulemana dɛ Bole Ambatow mpasoa no hɔn mbrahyɛbaguanyi wɔ National Democratic Congress dzin mu wɔ 2020 Ghanafo nyina ambatow mu na ɔdze amba 26,350 fir amba 38,935 a ɔwɔ ɔha mu nkyekyɛmu 67.68% dzii nkonyim wɔ David Sei Damah a ofi New Patriotic Party mu a onyaa amba 12,585 a ɔkyerɛ ɔha mu nkyekyɛmu 32.32% a ɔwɔ amba krɔngyin no nyina mu nkonyim. 

### Mbeesuom
Sulemana ka Eguadzi Edwumakuw na Nsrahwɛ beesuom ho na ɔman fotow beesuom ho.

## Mboaedze
Linda Obenewaa Akweley Ocloo

**Linda Obenewaa Akweley Ocloo**, wɔwoo no Kwakwar 21, 1979 wɔ Ayinaa Abasa, yɛ Ghananyi amanyɛnyi na mbrahyɛbaguanyi wɔ mbrahyɛbagua Esuon, Awɔtwe na Akrɔn wɔ Ghana Amambu a ɔtɔ Anan no mu na ogyinaa mu maa Shai-Osudoku Ambatowmpasoa a ɔwɔ Nkran Kurowpɔn mu na ogyinaa National Democratic Congress dzin mu.
ɔsan yɛ Nkran Kurowpɔn Mantɔw no Soafo.

## Nwomasua
Afe 2000 mu no, Ocloo nyaa no Diploma wɔ Sikakorabew dwumadzi fii Cambridge Academy wɔ Nkran na Business Administration (BA) fir Oguaa Osuapɔn a ɔwɔ Ghana. Onyaa diploma wɔ dɛmdzi ho bambɔ fir ɔmanmu dɛmdzi ho bambɔ Skuul a ɔwɔ Hwimuhɛn gyinabea Nkran, a onyaa no afe 2004 mu. ɔsan wɔ Doctorate Degree fir Elohim Theological college & seminary wɔ afe 2004 mu nna MA wɔ Banking and Finance mu fir Methodist University of Ghana wɔ afe 2025 mu.

## Edwumasɛm
Ocloo yɛ ɛkɔnɔmise, sikakorabewnyi na dɛmdzibambɔfo dɛ n’edwuma. ɔsoom dɛ ɔboa hɔn a wɔrepɛ dɛmdzi bambɔ yi bi wɔ Old Mutual Assurance nkan no Provident Life Insurance.

## Amanyɛsɛm
Ocloo yɛ National Democratic Congress amanyɛkuw ba na Ogyina Shai-Osudoku Ambatowmpasoa a ɔwɔ Nkran Kurowɔn Mantɔw mu wɔ Ghana na osii hɔn ananmu wɔ mbrahyɛbagua Esuon na Awɔtwe no mu wɔ Ghana Amambu a ɔtɔ do Anan no mu.

### 2016 Ambatow
Ofos’s gyinaa Shai-Osudoku Ambatowmpasoa mbrahyɛbagua egua no wɔ National Democratic Congress dzin mu wɔ 2026 Ghanafo nyina ambatow mu na ɔdze amba 20,114 a ɔkyerɛ ɔha mu nkyekyɛmu 67.07% fii amba no nyina mu. Odzii nkonyim wɔ Stephen Nene Oyortey a ofi New Patriotic party mu a onyaa amba 6,518 a ɔkyerɛ ɔha mu nkyekyɛmu 21.73%, nyimpa a ogyinaa maa PPP mu Emmanuel Martey Tetteh a onyaa amba 3,203 a ɔkyerɛ ɔha mu nkyekyɛmu 10.68% na nyimpa a ogyinaa maa Convention People’s Party nyaa amba 154 a ɔkyerɛ ɔha mu nkyekyɛmu 0.51 wɔ amba no nyina mu.

### 2020 Ambatow
Wɔtoow amba maa Ocloo bio dɛ mbrahyɛbagua ma Shai-Osudoku wɔ National Democratic Congress dzin mu wɔ 2020 Ghanafo Nyina Ambatow mu. ɔdze amba 32,516 a ɔkyerɛ ɔha mu nkyekyɛmu 67.2% dzii nkonyim wɔ New Patriotic Party nyimpa a ogyinaa Benjamin Nargeh a onyaa amba 15,900 a ɔkyerɛ ɔha mu nkyekyɛmu 32.8% wɔ amba no nyina mu.

## N’abrabɔ Mu Nsɛm
Ocloo yɛ okunanyi a okitsa mba enum. No kun, Desmond William Ocloo nna ɔyɛ NDC hɔn nyimpa a origina ama Shai-Osudoku Ambatowmpasoa mbom owui ansaana Ambatow no rebɛba do wɔ kwan do akwanhyia wɔ Esusow-Aketseaba 2016. Amanyɛkuw no paw no dɛ ongyina no kun n’ananmu na ɔdze amba 13,596 dzii nkonyim. ɔyɛ kritosomnyi a ɔsom wɔ Mission of God Asɔr wɔ Dodowa.

## Edwumasɛm
Ocloo ayɛ edwuma wɔ;

# Standard Chartered Bank dɛ hɔn nkorbata kyerɛwkyerɛwfo 
# Ghana Enyinam Nkandzea Edwumakuw dɛ hɔn adzetɔn boafo. 
# Old Mutual Assurance dɛ hɔn a wɔpɛ bi boafo.

## Abadobɔ
Afe 2020 mu no, wɔbɔɔ Ocloo abawdo dɛ basia mbrahyɛbaguanyi a ɔbɔ noho mbɔdzen paa na ɔyɛ West Africa Young Leaders Awards(WAYLA) na wɔyɛɛ ɔnam no mbɔdzɛmbɔ wɔ no som a ɔasom mu.
Queenstar Pokuah Sawyerr

**Queenstar Maame Pokua Sawyerr** (wɔwoo no Ayɛwoho 1, 1964) yɛ Ghananyi amanyɛnyi na nkaano Finimfin Mantɔw mu ɔsoafo abadziekyir. Ɔayɛ Agona Boka Ambatow mpasua no hɔn mbrahyɛbaguanyi fitsi afe 2013 mu.

## N’abrabɔ Ahyɛse Na Nwomasua
Wɔwoo Sawyerr Ayɛwoho 1, 1964 mu na ofi Agona Kwanyako a ɔwɔ Finimfin Mantɔw mu wɔ Ghana. Onyaa ne manmu diploma fii Accra Polytechnic na onyaa bachelor degree wɔ Business Administration na master’s wɔ Public Administration fii Atlantic International University. Atlantic Esuapɔn no yɛ esuapɔn a wɔnngyee nntoo mu ntsi wobu no dɛ hɔn degree no nnyɛ papa.

## Edwumasɛm
Sawyerr yɛ Edwumayɛnyi na ɔno na ɔtseew Queenstar Adansi Edwumakuw ansaana ɔrebɛyɛ mbrahyɛbaguanyi.

## Amanyɛsɛm
Sawyerr yɛ National Democratic Congress amanyɛkuw ba. Ɔno na seseiara ɔyɛ Agona Boka Ambatow pasua a ɔwɔ mfinimfin Mantɔw mu wɔ Ghana no hɔn Mbrahyɛbaguanyi.

### 2020 ambatow
Afe 2020 Ghanafo nyina ambatow mu no, Sawyerr dzii konyim wɔ Agona Boka mbrahyɛbagua egua no nkonyim na ɔdze amba 23,247 a ɔkyerɛ ɔha mu nkyekyɛmu 50.6% wɔ amba krɔngyen no nyina mu ber a nyimpa a NPP dze no gyinae a wɔfrɛ no Kwesi Yankah nyaa amba 22,292 a ɔkyerɛ ɔha mu nkyekyɛmu 48.5% wɔ amba krɔngyen no nyina mu na LPG nyimpa a ogyinaa mbrahyɛbagua a ɔyɛ Samuel Aryeequaye nyaa amba 204 a ɔwɔ ɔha mu nkyekyɛmu 0.4% wɔ amba krɔngyen no nyina mu. CPP nyimpa a Ogyinaa mbrahyɛbagua Ambatow no a wɔfrɛ no Appiah Kubi Sharfiu  nyaa amba 139 a ɔkyerɛ ɔha mu nkyekyɛmu 0.3% fii Amba krɔngyen no mu na nyimpa bi a ogyinaa kortsenkor a ne dzin nye Anthony Adjetey Adjei nyaa amba 97 a ɔkyerɛ ɔha mu nkyekyɛmu 0.2% wɔ amba krɔngyen no mu.

### 2024 ambatow
Onyaa n’egua no bio dɛ Agona Boka Ambatowmpasoa ne mbrahyɛbaguanyi wɔ NDC dzin mu na onyaa amba 23,247 na nyimpa a ɔnye no reper no so nyaa amba 22,292.

### Beesuom Ahorow
Sawyerr ka Mbaabun, Agodzi na Amambra beesuomfo a ɔwɔ Mbrahyɛbagua ho; ka Amansan Fotow kuw ho; na afei, ɔka nwomasua beesuomfo ho.

## N’abrabɔ Mu Nsɛm
Sawyerr awar kitsa mba anan. Ɔyɛ Kristosomnyi na ɔsom dɛ Romannyi.

## Mboayɛdze
Rachel Amma Owusuah

**Rachel Amma Owusuah** yɛ Ghana amanyɛnyi a ɔyɛ National Democratic Congress amanyɛkuw ba (NDC). ɔyɛ mbrahyɛbaguanyi a ɔatow amba eyi no ama Dormaa Boka Ambatowmpasoa no.

## Amanyɛsɛm
Dzifuu, 2019 mu no, ogyinaa National Democratic Congress hɔnho ambatow maa Dormaa Boka. Owusuaa dze amba 377 dzii konyim wɔ Kwaku Anorson a onyaa amba 286.

Afe 2024 Ghanafo Nyina Ambatow mu no, Owusuaa gyinaa Dormaa Boka Ambatowmpasoa tsiaa nyimpa a osi do Paul Apreku Twum Barimah a ofi New Patriotic Party amanyɛkuw no mu. Owusuaa nyaa amba 12,310 a ɔkyerɛ ɔha mu nkyekyɛmu (50.53%) dzii nkonyim wɔ nyimpa a ɔnye no reper a no so nyaa amba 12,050 a ɔkyerɛ ɔha mu nkyekyɛmu (49.47%).

## Mboayɛdze

Nkyekyεmu:National Democratic Congress (Ghana) amanyɛfo
Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2025–2029
Simon Ampaabeng Kyeremeh

**Simon Ampaabeng Kyeremeh** (wɔwoo no Ayɛwoho 13, 1997) yɛ Ghana amanyɛnyi na Mpontu dwuma Kwankyerɛfo a ɔsom dɛ Berekum Ambatow mpasua a ɔwɔ Bono Mantɔw mu hɔn mbrahyɛbaguanyi. Wɔtoow amba maa no wɔ National Democratic Congress (NDC) amanyɛkuw no dzin mu na seseiara ɔsom wɔ mbrahyɛbagua a otsia Akrɔn wɔ Ghana Amambu a otsia Anan no mu.
## N’abrabɔ Ahyɛse Na Nwomasua
Wɔwoo Kyeremeh wɔ Berekum Senase, kurow bi a ɔwɔ Bono Mantɔw mu wɔ Ghana. Okitsa Bachelor of Science degree wɔ Akwankyerɛ mu fii Kwame Nkrumah University of Science and Technology (KNUST) mu. Ekyir yi, ɔwɔɔw do kenyaa Master of Public Administration (MPA) fii Ghana Osuapɔn mu.

## Amanyɛsɛm
Wɔtoow amba yii Kyeremeh dɛ Berekum Boka Ambatowmpasoa no hɔn mbrahyɛbaguanyi wɔ 2024 Ghanafo nyina ambatow no mu wɔ National Democratic Congress (NDC) amanyɛkuw ne dzin mu.

## Beesuom Ahorow
ɔsom wɔ Aban Kumaa ba Nkurow Nketeaba Mpontu Beesuom na Aban Mboa Mpontu Beesuom.

## Mboayɛdze